Kiinanpunapuut
Kiinanpunapuut ovat suurehkoja puita. Nykyisin elävä kiinanpunapuu ("Metasequoia glyptostroboides") kasvaa noin 50 metriä korkeaksi. Esihistoriallinen laji "Metasequoia foxii" on mahdollisesti kasvanut suuremmaksi.
Kuuset
Kuusia esiintyy luontaisina laajalti pohjoisen pallonpuoliskon kylmällä ja lauhkealla vyöhykkeellä Pohjois-Amerikassa Alaskasta Newfoundlandiin sekä Euraasiassa Pohjoismaista ja Alpeilta Venäjän Kaukoitään ja Japaniin. Niitä kasvaa luonnonvaraisena myös subtrooppisten alueiden vuoristoissa Meksikossa, Lähi-idässä, Himalajan alueella sekä Kiinassa ja Taiwanilla. Eteläisimpänä kaikista kuusista taiwaninkuusi ("Picea morrisonicola") esiintyy luontaisena Taiwanin vuoristoissa juuri kravun kääntöpiirin eteläpuolella. Chihuahuankuusi ("Picea chihuahuana") ja "Picea martinezii" kasvavat lähes yhtä etelässä Meksikossa.